CELEX: 22012D0134
Language: sl
Date: 2012-07-13 00:00:00
Title: Sklep Skupnega odbora EGP št. 134/2012 z dne 13. julija 2012 o spremembi Priloge XIII (Promet) k Sporazumu EGP

8.11.2012   
            
            
               SL
            
            
               Uradni list Evropske unije
            
            
               L 309/15
            
         SKLEP SKUPNEGA ODBORA EGP
   št. 134/2012
   z dne 13. julija 2012
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 113/2012 z dne 15. junija 2012 (1).
            
         
               (2)
            
            
               Uredba Komisije (EU) št. 72/2010 z dne 26. januarja 2010 o določitvi postopkov za izvajanje inšpekcijskih pregledov Komisije na področju varovanja letalstva (2) je bila vključena v Sporazum s Sklepom Skupnega odbora EGP št. 75/2010 (3).
            
         
               (3)
            
            
               Da bi se zagotovila enotna uporaba Uredbe (EU) št. 72/2010 po celotnem EGP, bi bilo treba Prilogo XIII spremeniti tako, da bi omogočala sodelovanje med Komisijo in Nadzornim organom EFTA –
            
         SPREJEL NASLEDNJI SKLEP:
   Člen 1
   Točka 66hc (Uredba Komisije (EU) št. 72/2010) Priloge XIII k Sporazumu se spremeni:
   
               1.
            
            
               obstoječa prilagoditev se oštevilči kot prilagoditev (a);
            
         
               2.
            
            
               za prilagoditvijo (a) se vstavi naslednja prilagoditev:
               
                           „(b)
                        
                        
                           v členu 6(2) se doda naslednje:
                           ‚Pri svojih inšpekcijskih pregledih lahko Komisija pozove nacionalne presojevalce, seznam katerih pripravijo države EFTA, nadzorni organ EFTA pa nacionalne presojevalce, seznam katerih pripravijo države članice EU.
                           Komisija in Nadzorni organ EFTA lahko pri inšpekcijskih pregledih drug drugega povabita k sodelovanju v vlogi opazovalca.‘ “
                        
                     
         Člen 2
   Ta sklep začne veljati 14. julija 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 13. julija 2012
      
         
            Za Skupni odbor EGP
         
         
            Predsednik
         
         Atle LEIKVOLL
      
   
   
      (1)  UL L 270, 4.10.2012, str. 37.
   
      (2)  UL L 23, 27.1.2010, str. 1.
   
      (3)  UL L 244, 16.9.2010, str. 32.
   
      (4)  Navedena ni nobena ustavna zahteva.